**УСТАНОВА СПОРТСКИ ЦЕНТАР**

**“ИБАР” КРАЉЕВО**

Број : 193

Датум: 13.04.2017.год.

**КОНКУРСНА ДОКУМЕНТАЦИЈА**

**ЗА ПРИКУПЉАЊЕ ПОНУДА**

**давање у закуп пословног простора на градском базену**

**ГЛАВА I**

**ОПШТИ ПОДАЦИ О ЈАВНОМ ПОЗИВУ**

На основу одлуке директора број 184 од 11.04.2017. год, Установа Спортски центар „Ибар“ Краљево је расписала јавни позив за прикупљање понуда -

давање у закуп пословног простора на градском базену у Краљеву.

**ГЛАВА II**

**ТЕКСТ ЈАВНОГ ПОЗИВА**

Установа Спортски центар „Ибар“ Краљево је расписала јавни позив за прикупљање понуда -давање у закуп пословног простора на градском базену у Краљеву.

Позивају све заинтересовани понуђачи привредни субјекти са седиштем у Републици Србији, да доставе своје понуде за закуп пословног простора на градском базену у Краљеву у складу са условима дефинисаним у конкурсној документацији.

Право на учешће имају сва заинтересована привредни субјекти која су преузела конкурсну документацију и испуњавају услове предвиђене у њој.

 Критеријум за доделу економски најповољнија понуда.

Елементи критеријума су:

1. цена ............................. 60 бодова

2. бизнис план ................ 40 бодова

 Укупно: 100 бодова

Саставни део понуде су докази предвиђени конкурсном документацијом.

 Јавни позив траје од 13.04.2017. год. до 21.04.2017. год.

Понуде се могу поднети непосредно: у пословним просторијама наручиоца Установe Спортски центар „Ибар“ из Краљева, улица Душана Поповића 41 А, канцеларија број 305, 36103 Краљево или путем поште на адресу: Установа Спортски центар „Ибар“ из Краљева, улица Душана Поповића 41/А, канцеларија број 305, 36103 Краљево.

Понуде се подносе у затвореној коверти. На коверти написати: ''Понуда за Јавни позив за закуп пословног простора на градском базену у Краљеву -НЕ ОТВАРАТИ''. Понуђач је дужан да на полеђини коверта назначи назив, адресу, телефон и особу за контакт.

 Рок за подношење понуда је 8 дана од дана објављивања јавног позива за прикупљање понуда на званичном сајту Спортског центара „Ибар“. Благовремене ће се сматрати све понуде које стигну на адресу наручиоца најкасније последњег дана наведеног рока, односно 21.04.2017. године, до 13,00 часова, без обзира на начин доставе.

Отварање понуда ће се обавити дана 21.04.2017. године у 13,30 часова, у просторијама Установе Спортски центар „Ибар“ из Краљева улица Душана Поповића 41/А, канцеларија број 301, 36103 Краљево.

Представник понуђача, пре отварања понуда је дужан достави писмено овлашћење-пуномоћје да може у име понуђача да присуствује отварању понуда.

Поступак се сматра успелим уколико буде поднета макар једна задовољавајућа понуда.

Одлука ће бити достављена свим учесницима Јавног позива.

Лица за контакт: Срећко Бојанић, дипл. екон., контакт телефон 036/321-687, e-mail: finansije@scibarkv.rs

**ГЛАВА III**

**ОБАВЕШТЕЊЕ О ПОНУЂАЧУ**

|  |  |
| --- | --- |
| Назив понуђача: |  |
| Адреса понуђача: |  |
| Матични број понуђача: |  |
| Порески идентификациони број понуђача (ПИБ): |  |
| Име особе за контакт: |  |
| Електронска адреса понуђача (e-mail): |  |
| Телефон: |  |
| Телефакс: |  |
| Број рачуна понуђача и назив банке: |  |
| Лице овлашћено за потписивање уговора |  |

**ГЛАВА IV**

**ПРАВО НА УЧЕШЋЕ и УСЛОВИ КВАЛИФИКАЦИЈЕ**

**ПРАВО НА УЧЕШЋЕ**

Право учешћа имају сва привредни субјекти са седиштем у Републици Србији, која доставе своје понуде за прикупљање понуда -давање у закуп пословног простора на градском базену у Краљеву у складу са условима дефинисаним у конкурсној документацији.

**УСЛОВИ КВАЛИФИКАЦИЈЕ**

Да би се успешно квалификовао, Понуђач мора доказати:

- правни статус,

- личну ситуацију,

- економско-финансијску способност

Доказивање квалификације врши се предајом уз понуду свих доказа, односно изјава, како је предвиђено у наредним ставовима.

**Правни статус**

Решење о регистрацији или оверен извод из регистра привредних субјеката Агенције за привредне регистре.

**Лична ситуација**

1. Потврда одговарајућег регистра да правно лице није предмет поступка за проглашење стечаја или ликвидације;

2. Потврда одговарајућег регистра да правном лицу у претходне две године није изречена мера забрана делатности;

Као доказ за личну ситуацију испуњености услова из тачке 1. и 2., прихвата се и изјава правног субјекта, потписана од лица које потписује понуду, с тим да се тражене потврде доставе приликом потписивања уговора.

**Економска и финансијска способности**

1. Финансијски извештаји за 2016 (Биланс стања и биланс успеха)
2. Потврда банке понуђача о укупном годишњем промету у 2016. години.
3. Потврда о броју дана блокаде издате од Народне банке Србија за период 01.04.2014. до 01.04.2017. године

**ГЛАВА V**

**САДРЖИНА ПОНУДЕ**

**Обавезна садржина понуде**

Ниже наведени услови су кумулативни:

1. Новчано изражена понуда не може бити мања од 40.000,00 динара месечно неоптерећено било каквим трошковима, порезом или другим давањима на уговорни период.

2. Динамика исплате обавеза је месечно и то до 5-ог у месецу за предходни месец.

3. Натурални део понуде - Понуђач може, понудити преко новчаног износа понуде додатне погодности у облику додатног материјалног улагања у инвентар и реновирања (оплемењивања) објеката и самог простора отвореног базена, као и предлог бизнис плана пословања за наредни период. Понуда мора да садржи детаљан опис планираних активности и вредност тих инвестиција појединачно. Вредност натуралног улагања мора бити тржишно упоредива.

4. Понуђач је у обавези да уз понуду достави гаранцију понуде у висини од 20% укупне вредности понуде ( финансијски део – закуп + натурални део – вредност улагања)

5. Изјава о прихватању у потпуности конкурсном документацијом одређених услова.

6. Изјаву о року важења понуде, који не може бити краћи од 30 дана.

7. Доказе о правном статусу, личној ситуацији и економско финансијској способности.

**ГЛАВА VI**

**ОБАВЕЗЕ КОЈЕ ЋЕ ПРЕУЗЕТИ**

**Установa Спортски центар „Ибар“ из Краљева**

Установе Спортски центар „Ибар“ из Краљева прихвата да:

1. Изда у закуп пословне просторије Спортског центар Ибар – објекат кафане на градском базену, заједно са припадајућим простором поред отвореног градског базена;

2. Закључи уговор о закупу са роком важења од 18 месеци.

**ГЛАВА VI**

**ОБАВЕЗЕ КОЈЕ ЋЕ ПРЕУЗЕТИ ПОНУЂАЧ**

* Понуђач је дужан да редовно уплаћује средства по уговору до 5-тог у месецу за текући месец, а уколико не уплати за три месеца наручилац има право да употреби средство финансијског обезбеђења за добро извршење посла.
* Понуђач је дужан да трошкове закупа – трошкове електричне енергије плаћа редовно у року од 5 дана по испостављеној фактури наручиоца.
* Угоститељски објекат у оквиру градског базена мора да ради континуирано у периоду на који је уговор закључен.

**ГЛАВА VII**

**УПУТСТВО ЗА САЧИЊАВАЊЕ ПОНУДЕ**

**Садржај Понуде**

Понуда обавезно садржи:

-Податке о понуђачу, предмет понуде, финансијски део понуде, натурални део понуде , важност понуде;

- Документа којима се доказује: способност за обављање основне делатности, лична ситуација и економско-финансијска подобност.

- Гаранцију понуде.

**Језик понуде**

Понуда и сви документи и коресподенција у вези са понудом за понуђаче је на српском језику.

**Валута понуде**

Понуде се дају изражене у динарима.

**Период важења понуде**

Временски период важења понуде, који је понуђач дужан обезбедити, мора бити најмање 30 дана од дана достављања понуде.

**Гаранција понуде**

Понуђач ће доставити, као део своје понуде, гаранцију понуде БЛАНКО СОЛО МЕНИЦУ са ОП обрасцем, картоном депонованих потписа, доказом о регистрацији менице и меничним овлашћењем на износ у висини од 20% укупне вредности понуде, са роком важења који је 30 (тридесет) дана дужи од рока важења дате понуде.

Понуда која нема одговарајућу гаранцију понуде биће одбијена као неодговарајућа.

Гаранција понуде успешног понуђача биће ослобођена када понуђач потпише уговор и уплати прву месечну закупнину.

Гаранција понуде може бити активирана ако понуђач:

а) повуче или измени своју понуду у периоду важења понуде, или

б) у случају успешног понуђача, ако понуђач:

* не потпише уговор
* не уплати прву рату у складу са уговором

Наручилац ће вратити менице понуђачима са којима није закључен уговор, одмах по закључењу уговора са изабраним понуђачем, на њихов писани захтев.

**Гаранција за добро извршење посла**

Изабрани понуђач ће доставити уз осталу потребну документацију пре потписивања уговора - средство финансијског обезбеђења за добро извршење посла, и то 2 потписане и оверене бланко соло менице, са меничним овлашћењем и са клаузулом ,,без протеста“ у висини од 20% укупне вредности Уговора, са роком важности 60 (шездесет) дана дужим од рока извршења укупно уговорене обавезе. Уз сопствену меницу и менично овлашћење, понуђач се обавезује да достави потврду о регистрацији менице од стране пословне банке, ОП образац и копију картона депонованих потписа.

Тражени инструмент финансијског обезбеђења мора бити неопозив, безуслован, платив на први позив и без права на приговор.

Уколико изабрани понуђач приликом закључења уговора не достави напред наведено средство финансијског обезбеђења, Наручилац неће закључити уговор са њим.

**Потписивање понуде**

Оригинал понуде биће одштампан и потписан од стране овлашћене-их особа или особа које су прописно ауторизоване за потписивање у име понуђача. Све странице понуде укључујући прилоге морају бити повезане, нумерисане и парафиране од стране овлашћене особе или особа које потписују понуду.

**Трошкови припреме понуде**

Сви трошкови припреме и предаје понуде падају на терет понуђача.

**Предаја понуде**

Понуду са приложеном документацијом доставити у затвореној коверти са назнаком предмета, називом и адресом понуђача, и назнаком

**НЕ ОТВАРАТИ**

**Понуда за закуп пословног простора**

**Отварање понуда**

Јавно отварање понуда обавиће се дана 21.04.2017. године, са почетком у 13,30 часова у просторијама Установе Спортски центар „Ибар“ из Краљева улица Душана Поповића 41 А, канцеларија број 301, 36103 Краљево.

У поступку отварања понуда могу учествовати и овлашћени представници понуђача, уз пуномоћје понуђача.

**Неблаговремене понуде**

Неблаговремено приспеле понуде неће се отварати,

По спроведеном поступку отварања понуда, Комисија ће не благовремене понуде вратити неотворене понуђачима који су их поднели.

**ГЛАВА VIII**

**Доношење Одлуке**

Одлука о додели уговора биће донета у року од три дана од дана састављања извештаја комисије за спровођење поступка Јавног позива, и то најкасније до 24.04.2017. год.

Одлука ће бити достављена свим учесницима Јавног позива.

**ГЛАВА IX**

**Закључење уговора**

Уговор са изабраним понуђачем биће закључен у року од 15 дана од дана доношења одлуке.

Одлука о додели уговора од дана достављања понуђачу, имаће снагу уговора до потписивања Уговора.

**Важење уговора**

Уговор важи 18 месеци од дана ступања на правну снагу Уговора.